"Noua strategie" a Statelor Unite în cazul Iranului se va axa pe contracararea "acțiunilor destabilizatoare" din Orientul Mijlociu și a "activităților de susținere a terorismului", pe "blocarea programului balistic" și pe "sancționarea Gardienilor Revoluției", a spus Donald Trump, acuzând regimul de la Teheran că oferă susținere Administrației Bashar al-Assad în războiul civil din Siria.